ที่จอดรถในซอยจอดลำบากถนนเลนครึ่ง แนะนำให้จอดซอยฝั่งตรงข้ามที่มีวินรถตุ๊กๆ เดินไกลหน่อยแต่จอดสบายกว่า มีพี่ตุ๊กๆจอดเพียบหายห่วง เดินเข้าร้านพนักงานจะแบ่งหน้าที่กัน คือถ้าลูกค้าไม่เข้าใจ คงจะไม่ค่อยพอใจ เพราะน้องเด็กเสริฟจะบอกปัดถ้าไม่ใช่หน้าที่เค้า เช่นจะสั่งอาหาร น้องที่เสริฟก็จะบอกให้สั่งกับน้องผู้หญิง
อาหารรอไม่นานประมาณครึ่งชม.ก็ได้ครบ 4 อย่าง ปลาอินทรีทอดน้ำปลามาอย่างแรก เนื้อนุ่มมาก หอมหวาน รสชาติไม่เค็มอย่างที่คาด
หอยแมลงภู่อบมาอย่างที่สอง หอยตัวโตๆ สดอร่อย กุ้งอบเกลือครึ่งโลมาเป็นอย่างที่สาม กุ้งไซซ์จัมโบ้ เนื้อแน่นๆสดมาก ปลาหมึกทอดน้ำดำมาเป็นอย่างสุดท้าย รสชาติกลมกล่อม เป็นลูกปลาหมึกกว่ายี่สิบชีวิตเสริฟพร้อมผักกาดหอม
เบียร์ไม่วุ้นเท่าไร แต่ไม่ใช่ปัญหา ปัญหาอยู่ตรงน้ำแข็งไม่ค่อยสะอาด ตะกอนเต็มแก้วเบย โดยรวมอาหารราคาถูกมาก ประทับใจ ทั้งหมดรวมเบียร์สิงห์ 2 ขวด ข้าวเปล่าอีก 2 รวม 910 บาท
แถมมีไอศกรีมกะทิสดบริการตัวเองฟรีไม่อั้น ถือว่าคุ้มกับการขับรถมาทานจากกรุงเทพ สำหรับคอซีฟู๊ด